

**Батыс Қазақстан облысы Орал қаласының әкімшілік-аумақтық құрылысына өзгерістер енгізу туралы**

Батыс Қазақстан облысы әкімдігінің 2013 жылғы 19 маусымдағы № 116 қаулысы мен Батыс Қазақстан облыстық мәслихатының 2013 жылғы 26 маусымдағы № 10-1 шешімі. Батыс Қазақстан облысы Әділет департаментінде 2013 жылғы 1 шілдеде № 3303 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы, "Қазақстан Республикасының әкiмшiлiк-аумақтық құрылысы туралы" 1993 жылғы 8 желтоқсандағы Қазақстан Республикасының Заңдарын басшылыққа ала отырып және Орал қаласының өкілді және атқарушы органдарының пікірін ескере келе, Батыс Қазақстан облысының әкімдігі **ҚАУЛЫ ЕТЕДІ** және Батыс Қазақстан облысының мәслихаты **ШЕШІМ ҚАБЫЛДАДЫ**:  
      1. Батыс Қазақстан облысы Орал қаласының әкімшілік-аумақтық құрылысына төмендегідей өзгерістер енгізілсін:  
      1) таратылсын:  
      Орал қаласының Желаев поселкелік округі;  
      Орал қаласының Зачаган поселкелік округі;  
      Орал қаласының Круглоозерный поселкелік округі;  
      Орал қаласының Деркөл поселкелік округі.  
      2) құрылсын:  
      Желаев селосы әкімшілік орталығы болып, Орал қаласының Желаев селолық округі;  
      Зачаган кенті әкімшілік орталығы болып, оның құрамына Меловые горки ауылының аумағын енгізе отырып, Орал қаласының Зачаган кенті;  
      Круглоозерный кенті әкімшілік орталығы болып, оның құрамына Серебряково ауылының аумағын енгізе отырып, Орал қаласының Круглоозерный кенті;  
      3) таратылған Орал қаласының Деркөл поселкелік округінің әкімшілік-аумақтық бірлігі Орал қаласының әкімшілік бағыныстылығына берілсін.  
      2. Осы қаулы және шешім алғаш ресми жарияланған күннен бастап қолданысқа енгізіледі.

*Облыс әкімі            Сессия төрағасы*  
*Н. Ноғаев              А. Василец*  
*Облыстық мәслихат хатшысы*  
*М. Құлшар*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК